
Localitatea Timişoara dispune de un sistem centralizat de alimentare cu apă, canalizare şi staţie de epurare a apelor uzate menajere.

Reţelele de alimentare cu apă şi canalizare existente nu acoperă toate zonele construite, situaţie întâlnită şi în zona Plopi Sud, str. II- V. Această deficienţă impune realizarea unei reţele de alimentare cu apă şi realizarea unei reţele de canalizare pe străzile II- V.

Menţionăm că în conformitate cu Protocolul de Colaborare nr.  SC2006-015348/31.07.2006 încheiat între Municipiul Timişoara şi cetăţenii domiciliaţi pe străzile II- V, achiziţionarea tubulaturii necesare realizării reţelelor de alimentare cu apă şi canalizare se va face de către cetăţenii domiciliaţi  pe aceste străzi.

Valoarea totală a investiţiei ,,Extinderi reţele de apă - canal -  zona Plopi Sud –str. II-V ” este estimată la   2.061.973,8 lei (cu TVA), respectiv 601.246,2 Euro (1 EURO=3,4295 lei la data de 08.12 .2006).

Având în vedere faptul că finanţarea obiectivului ,,Extinderi reţele de apă - canal -  zona Plopi Sud –str. II-V ” se face din bugetul local, Capitolul ,,Alimentări cu apă”, propunem aprobarea studiului de fezabilitate conform proiectului P 26/2006 întocmit de S.C.  DELTA PROJECT  S.R.L.

